o
Derek Princei teenistus
Iisrael ja kogudus
II osa
Teen kõigile eestpalvetajatele väljakutse.
Pidage meeles, et te ülesandeks on meenutada ülemusele
seda, mis tema kalendris on.
Meenutage Talle Psalmi 102:13:
"Siioni soosinguaeg on tulnud, armuaeg."
Siin salmis on kaks sõna: arm ja soosing.
Rõhutan, et armu ja soosingut ei saa iialgi välja teenida.
Võid mida tahes välja teenida, kuid mitte armu ja soosingut.
See, mida Jumal oma rahvale teeb, ei põhine isiklikul väljateenimisel.
Sõna, mida UT tõlgib sõnana " arm", on Jumala soosingu tagajärjeks.
Me ei saa Jumala armu välja teenida, see on Tema kingitus meile.
Eduka vaimse elu võtmeks on uurida välja,
mida Jumal tahab teha ja siis teha seda koos Temaga.
Ära püüa muuta Jumala plaane, Ta ei muuda neid.
Sa võid püüda oma plaane läbi suruda, kuid see ei lähe läbi.
Ainus plaan, mis töötab on Jumala plaan!
Hiljuti kõnelesime mu naise Rutiga ühes
huvitavas koguduses- Londoni Kensingtoni koguduses.
Seal on ebatavaliselt suur liikmete arv-5000 inimest,
mis on Ühendkuningriikide jaoks suur number.
Haruldane on fakt, et 57% liikmetest on aafriklased.
Londoni kesklinnas liigub kõiksugu rahvuseid:
rohkem on musta ja pruuni jumega kui " valgenägudest" inimesi.
Jutlustasime koguduses ja seal oli suurepärane,
tundus, nagu oleksime taas Aafrikas.
Inimesed olid innukad, nad rõõmutsesid ja hõiskasid,
mitte ei mossitanud ja jõllitanud nagu tavalised inglased teevad.
Keset kõike tuli Rutt mu juurde ja ütles,
et tal on sõna Jumalalt.
Palusin tal küsida pastorilt luba jagada saadud sõnumit.
Pastor andis loa.
Rutt astus lavale ja rääkis võimsaid ja vägevaid sõnu.
Ma polnud kunagi kuulnud teda nii võimsalt rääkivat.
Jumal rääkis tema kaudu järgmist: "Olen otsustanud külastada Londonit".
Elasin 7 aastat Londonis, see oli raskemaid linnu jutlustamiseks,
kuid nüüd oli Jumal otsustanud seda linna külastada.
Tahan jagada seda teiega.
Kui Jumal külastab Londonit, mõjutab see kogu maailma,
kuna külastus puudutab kõiki rahvusi.
Kasutan seda lugu, selgitamaks, kui oluline on mõista
Jumala plaane ja koos Temaga neid plaane rakendada!
Jeesus on koguduse pea, pea ülesanne on tegevust alustada.
Kogudus toimib vastavalt oma pea ehk juhi otsustele.
Kui inimesed püüavad midagi oma nägemuse järgi teha, miski ei toimi.
Vaid see, mida Jeesus alustab, püsib.
Palvetame jätkuvalt Rutiga, et võiksime olla osa sellest,
mida Jumal on plaaninud teha ja mitte oma plaanidest.
Aastatepikkune kogemus näitab, et see töötab.
Tagasi Psalmid 102:15 juurde:
"Sinu sulastele meeldivad tema kivid ja nad haletsevad tema põrmu."
See on jumalasulaste tunnus, armastus Jeruusalemma kivide vastu.
Selline jumalasulane, kes ei armasta Jeruusalemma kive,
on ilma Jumala teenri märgita.
Külastasin I korda Jeruusalemma 1942.a., kui maa oli Inglismaa valduses.
Kaks asja torkas silma: kivid ja tolm (põrm).
Tänapäeva Jeruusalemm erineb suuresti 1942. aasta linnast.
Jumala rahva märgiks on see, et nad armastavad
Jeruusalemma kive ja tema tuhka.
Kui see mõte kanda üle kogudusele, siis ütleksin,
et koguduses on piisavalt kive ja tuhka.
Ärme siiski ole kriitilised, vaid usume sellesse, et
et Jumala soosing on koguduse kividel-tuhal.
Ta ei jäta asja unarusse, kuid kerge on olla kriitiline.
Kui sain päästetud ja Püha Vaimuga täidetud,
olin anglikaanikiriku liige.
Peagi märkasin anglikaanikiriku puudusi, mida polnud raske leida.
Olin kriitiline. Hiljem taipasin,
et kriitika ja negatiivne suhtumine ei paranda midagi.
Jumal on andnud mulle armastuse oma kodukoguduse suhtes.
Jeruusalemmas olles saime Rutiga ootamatult
anglikaanliku Kristuse koguduse liikmeks.
Meile meeldib seal
Lepin väikse liturgiaga, peaasi et koguduses on vabadus.
Nelipühilastel on ka liturgia, kuid kirja panemata.
Kui liturgia peab olema, siis on see parim kirjapanduna.
Salm 16:"Paganad hakkavad kartma Issanda nime ja
kõik ilmamaa kuningad sinu au."
Miks taastab Jumal oma rahva selle endisele kohale?
Oma nime au pärast.
Ta esitab kõikidele maailma riikidele väljakutse:
et Jumal on Jumal ja et Piibel on Jumala Sõna ja
et Jumala sõlmitud lepingud on igavesed.
Järgmine salm on väga kaunis:
"Kui Issand on üles ehitanud Siioni, ilmub ta oma auhiilguses."
King Jamesi Piiblitõlge ütleb sama.
Mis on selle märgiks, et Jumal ilmub oma aus?
See, et ta ehitab uuesti Siioni. See on ta minutiseieriks,
mis näitab, kui lähedal oleme keskööle.
Salm 18:"Ta on kaldunud nende palve poole, kes on tehtud puupaljaks,
ega ole põlanud nende palvet."
Jeruusalemmas on alles Nutumüür, Jumala templi läänemüür.
See on juutide kõige püham paik, kuhu nad pääsevad.
Seal kirjutavad sajad juudid oma palvesoove paberikestele,
mis asetatakse müüriprakku.
Olin ühel tuulisel päeval Nutumüüri ääres.
Tuul keerutas pabereid minema, kuid mitmed jäid müüriprakku.
Mõtlesin küüniliselt, et nüüd jäävad mitmed palved vastamata.
Tundsin, kuidas Jumal ütles minu vaimus:
"Tuleb päev, mil paljude palvetele vastatakse hetkega."
Hoian nendest sõnadest kinni.
Tuleb päev, mil Jumal ilmub oma aus.
Salm 19:"Pandagu see kirja tulevase põlve rahva jaoks;
siis rahvas, kes luuakse, kiidab Issandat,"
Psalmist on veendunud, et ta tekst ei viita tema ajaarvamisele,
vaid sellele Jumala ajale, kui Ta ehitab taaskord üles Siioni.
Usun, et me elame selles ajas.
Tekst on kirjutatud meile, kui dramaatiline ja alandlikuks tegev.
Pane tähele, et tulev põlvkond, kes pole veel loodud, ülistab Jumalat!
Kirikuajaloo ja kogemuse põhjal teen selle järelduse:
Jumala rahvas on aastasadu olnud nii saamatu Jumalat ülistama,
et Jumal loob endale rahva, kes spetsiaalselt Teda ülistab.
Olen sinuga nõus.
See oli kirjeldus ajast, mil asjad asetatakse oma õigele kohale.
Iisrael pöördub tagasi oma maale ja
kogudus astub oma vaimsesse pärandisse.
Kui võrdleme tänaseid kogudusi Apostlite tegude kogudustega,
siis peaaegu eranditult pole neil midagi ühist.
Apostlite teod on meie pärand, kuid sadade aastatega on paljud
kogudused läinud Jeesuse Kristuse pärandist kaugele.
Hea uudis on, et Jumal ei taasta vaid Iisraeli oma kohale,
vaid ka Oma kogudust.
Me ei vääri taastamist rohkem kui seda väärib Iisraeli rahvas.
See on Jumala arm, heldus ja eriline soosing
juutide ja mittejuutide suhtes ühtmoodi.
Olen rõõmus, et saan vastu võtta
Jumala tasuta armu seda välja teenimata!
Olen täheldanud, et paljud usklikud arvavad,
et nad peavad Jumala armu välja teenima,
kuid selle tulemusena ei koge nad seda iialgi.
Jumalan armu ei saa ära teenida. See on tasuta!
Meenuvad laulusõnad: "Kui suur ja võimas,
kui tasuta on Jumala arm mulle, patusele."
Jumala arm on inimestest sõltumatu, vägev ja tasuta.
Seda ei saa ära teenida.
Tänapäeva usuvooludes on inimesed, kes muutkui nõuavad midagi.
Siin oleks mul palju öelda, kuid ütlen vaid üht,
mida ei saa nõuda: Jumalan armastust.
Ma ei vääri iialgi seda. Seda saab vaid uskuda ja vastu võtta.
Üks Ruti ja minu tsiteeritavatest kirjakohtadest on 1 Joh 4:16.
Kas Rutt, tuleksid minuga seda tsiteerima?
Teeme kindlaks, et olete salmiga tuttavad.
See on lühike, kuid see on meid väga puudutanud:
"Oleme tunnetanud ja uskunud armastust, mis Jumalal on me vastu.
Jumal on armastus ja kes püsib armastuses, püsib Jumalas
ja Jumal püsib temas."
Kas olete uksunud ja teadnud, et Jumala armastus on igaühe jaoks?
Jumala armastuse saab vaid usu kaudu.
Jumal ütles Iisraelile Jeremija 31. ptk.:
"Olen sind armastanud igavese armastusega,
seepärast jääb mu osadus sinuga."
Kui vaatan kõike, mida Jumal on Derek Princeile teinud,
on ainsaks selgituseks, et Ta armastab mind nüüd ja igavesti.
Tema armastuse on väsimatu, uurimatu ja mõõtmatu.
Sa pead lihtsalt seda uskuma.
Kurat teeb kõik selleks, et sa ei usuks Jumala armastusse.
Tahan öelda: mina usun Jumala armastusse!
Mina usun, et Jumal armastab mind!
Kas sa tahaksid seda koos minuga öelda?
Tõsta oma käsi ja ütle: "Mina usun, et Jumal armastab mind!"
Aamen, tänu Jumalale.
Lähme Joeli raamatusse.
Vana Testamendi lühemad prohvetite raamatud on lühemad
mahult, kuid mitte sisult!
Ära ignoreeri neid, kuna need on Vana Testamendi lõpus
olevad väiksed raamatud, neis on ilmutuse kalliskivid!
Lähme Joeli 1 ptk., tee märkmeid Joeli sõnumist.
Joel on lõpuaja prohvet, sest Püha Vaimu välja valamisel
tõusis Peetrus üles ja tsiteeris keda?
Joeli!
Ja ta ütles:"Ja pärast seda ma valan oma Vaimu kõige liha peale."
Joel on tähtis lõpuaja prohvet.
Joeli raamatu komeks teemaks on hävitus, taastamine ja kohus.
Sõnumi neljandas osas on kaks olulist puud.
Need on taimed, kuid ühtlasi tüübid, mis esindavad midagi.
Üks on viigipuu ja teine viinapuu.
Paljud Piibli kommentaatorid peavad viigipuud juutide sünonüümiks.
"Kui viigipuu pungad pakatavad, teate, et suvi on lähedal."
Viinapuud kasutas Jeesus, viidates oma rahvale.
"Mina olen viinapuu ja teie oksad."
Kui lubate, kasutan Joeli raamatu võrdlust kahes pildis.
Iisraeli viigipuu ja Koguduse viinapuu.
Prohvet alustab oma raamatu pea täieliku laastatuse kirjeldusega.
Joel 1:6
"Sest mu maa kallale on tulnud vägev ja arvutu rahvas:
ta hambad on lõvi hambad ja tal on emalõvi lõualuud.
Ta on rüüstanud mu viinapuu tühjaks ja murdnud mu viigipuu katki;
ta on koorinud selle paljaks, nii et see on valge ja raagus."
Ma pole bioloog, kuid mulle öeldi, et viigipuu saab
oma vee kätte just puukoore kaudu.
Nii et kui koor eemaldada, jääb puu oma eluallikast ilma.
Viigipuu on eluallikast eemaldatud ja viinapuu on paljaks kistud.
Salm 8:"Nuta nagu neitsi, kel kotiriie üll, oma peigmehe pärast!"
See on kommentaar, kuid me kuuleme inimesi rääkimas Jesaja 7:9, kus
räägitakse neitsist, kes toob poja ilmale.
Heebrea keeles pole Jesaja rmt. kasutatud tavalist sõna "neitsi ",
vaid sõna "alma". Tavaväljend neitsile on " bedullah"
Joel ütleb:"bedullah, leina oma noorpõlve meest."
Kui Jesaja oleks kasutanud sõna " bedullah", oleksid kriitikud öelnud:
"Ahah, tal on abikaasa!"
Jumal on oma kriitikutest targem!
Tuleme tagasi.
"Nuta nagu neitsi, kel kotiriie üll, oma peigmehe pärast!
Roa- ja joogiohver on kadunud Issanda kojast,
preestrid, Issanda teenrid, leinavad.
Põllud on laastatud, muld leinab,
sest vili on rüüstatud, vein ikaldunud, õli lõppenud."
Jumalal on kolm põhilist toorainet oma rahvale, millega neid varustada:
vili, värske vein ja õli. Ja siin on kõik ära lõigatud.
Sümboolselt tähistab vili jõuallikat, vein tähistab rõõmu,
ja õli Püha Vaimu võidmist.
Kõik kolm on ära lõigatud. Loeme salmist 12:
"Viinapuud on äpardunud ja viigipuud närbunud,
granaatõunapuu, samuti palm ja õunapuu - kõik puud on kuivanud;
tõesti, rõõm on häbiga lahkunud inimlaste juurest."
Kui loeme Luuka 21 ptk, andis Jeesus tähendamissõna
ajastu lõppemise ja selle märkide kohta.
Luuka 21:29:"Ta rääkis neile võrdumi: "Vaadake viigipuud ja kõiki puid:",
kui viigipuu on Iisrael, siis kes on "kõik puud"?
Kõik teised rahvused. Loeme salmist 30:
"kui nad juba pakatavad, siis seda nähes tunnete, et suvi on lähedal."
Meie kliimas pole erilist kevadet, kuid siiski õitsevad puud ja
me märkame, et suvi on lähenemas.
See printsiip kehtibi Iisraeli, UK ja Põhja-Ameerika kohta.
"Ka teie, kui näete kõike seda sündivat, tundke, et Jumala riik on lähedal!"
Ütlen inimestele, et kui nad tahavad teada, millal suvi tuleb,
peaksid nad õue minema, mitte aga ülikooli.
Sa ei pea minema sünagoogi või kirikusse, kust võid saada valeinfot,
kuid loodus annab sulle õige vastuse.
Samamoodi kui tahad teada, mis ajajärgus me hetkel elame,
ära mine teoloogi jutule, ta võib olla teoloogist uskmatu.
Ära küsitle juudi rabi, ka tema võib olla uksmatu.
Pöördu Jeesuse antud tõendite poole,
milleks olid viigipuu ja kõik teised puud.
Üks põnev tendents, mille tunnistajaks olen ise olnud,
see, et väljend " koloniseerima" on muutunud meie ajastul " räpaseks".
See algas II maailmasõja lõpul, mil rahvus rahvuse järel nõudsid
koloniaalalade võõrvõimu alt vabastamist.
Esimene rahvus, kes seda tegi, oli...viigipuu-Iisrael.
Aastal 1948.
Nüüd on paljud riigid, eriti Aafrikas, jäljendanud Iisraeli tegevusmustrit.
Nad ütlevad:" Teie olite edukad, näidake, kuidas te seda tegite!"
Jeesuse antud tähendamissõna on täna äärmiselt aktuaalne.
Jeesus ütles ka " kõik teised puud" ehk kõik teised rahvused.
Kui kokku võtta viimast 60. aastat iseloomustavad tunnused,
on üheks tunnuseks lugematul hulgal uute rahvuste tekkimine.
Ainuüksi Aafrikas on II maailmasõja- järgselt loodud u. 50 uut riiki.
Elasin Ida-Aafrikas ajal, mil iseseisvus kinnitas seal kanda.
Võtmesõnaks Suahilis, kus elasin, oli "uhuru "-vabadus, iseseisvus.
Uganda, Tansaania ja Keenia ütlesid: "Oleme eraldi rahvus,
meil on oma keel, kultuur ja kombestik. Me ei taha olla võõrvõimu all!
See oli asja tuumaks, levides edasi Aasiasse ja
1990-ndate lõpul tõstes pead endistes Nõukogude Liidu maades.
Rahvus rahvuse järel tõstab pead.
"Oleme tsehhid, mitte slovakid! Ärge hüüdke meid slovakkideks!
Nii et on Tšehhimaa ja on Slovakkia.
Ida-Euroopa maade tugevaimaks liikumiseks
1990-ndatel aastatel oli iseseisvuslik liikumine.
Natsionalism, täpselt nagu Jeesus ütles.
Kui maailmas sellised liikumised kokku lugeda,
oleksid need vähemalt 100 riigis juhtivaks poliitiliseks jõuks.
Jeesus õpetas meid viigipuud ja kõiki puid vaatama,
kui need näitavad suve märke, teame, et Jumala riik on lähedal.
Jeesus ütles, et me ei tohi leppida suvalise arvamusega.
Liigume edasi taastamise pildi juurde.
Joel 2:21
"Ära karda, maa! Hõiska ja rõõmusta,
sest Issand teeb suuri asju!
Ärge kartke, välja loomad, kõrbe rohumaad löövad haljendama
ja puud kannavad vilja, viigi- ja viinapuud kannavad külluslikult!"
Märkate, et nende kahe puu neljandas taastamise faasis
viigi- ja viinapuu taastamise faasis, kasutades minu pakutud sümboleid,
Iisrael ja kogudus, taastamine puudutab mõlemaid samaaegselt.
"Ja teie, Siioni lapsed, hõisake ja rõõmustage
Issandas, oma Jumalas, sest tema annab teile õiglaselt
varajast vihma, saadab vihma teile alla,
varajase ja hilise vihma nagu ennegi!"
(Inglisekeelne tõlge ütleb "saadab I kuul teile vihma".)
I kuu on juudikalendris aprill ehk paasapüha kuu.
Vihm toob viljakuse. Piiblis on vihm Püha Vaimu märgiks.
Jumal ütleb, et Püha Vaim toob uue elu ja taastamise.
"Siis saavad rehealused täis nisu tõrred voolavad üle veinist ja õlist."
Märkame taas kolme põhilist elementi:vili, vein ja õli taastatakse.
Usun, et elame just sel ajal, mil taastamine saab toimuma.
Kui vaadata hetkeks kogudust, siis on alanud Püha Vaimu
võimas liikumine, nähtamatu üleloomulik liikumine,
mis alustas taastamise protsessi.
Jumala järjekord nendes asjades on, ma kordan taas üle:
meeleparandus, värskendus, taastamine ja tagasitulek.
Võtame ühe näite:1960-ndatel elas USA kogudus läbi tohutu värskenduse.
Kui paljud teist mäletavad seda?
Kui paljud teist said 1970-ndatel päästetud?
Imeline arv inimesi, usule tuli ka palju juute.
See oli minu mäletamist mööda I kord, mil Püha Vaim liikus
samaaegselt juutide ja paganate keskel.
See oli aeg, mil viigipuu kandis nähtavat vaimset vilja.
Tõlkis:Lemme-Getter Bogatkin